Talment ya existiba en tiempos d'os romans: En o Itinerario Antonín mencionan un Allobone y Claudio Ptolomeu en o sieglo II en deciba Alauona, nombrada como una d'as 16 ciudatz d'os vascons en a suya obra Geographikè Úphégesis, en o capítol 6, 66. Antiparte, en os bronzes de Botorrita se charra d'un pleito legal o 15 de mayo de 87 aC entre os habitants d'Allaun (a ciudat d'Alagón) y os habitants de Salduie (a ciudat de Zaragoza) por una cequia, fácil que a cequia de l'Almozara, que encara hue ye en funcionamiento.